
A magyar autóipar hatása a magyar gazdaságra

Az autógyárak olyan nagyüzemi termelést folytatnak, amelyek végterméke magas hozzáadott értékkel rendelkezik, ezáltal a vállalatok árbevétele kiemelkedő nagyságrendű. Magyarországon 5 autógyár található, melyek már évek óta működnek, egy pedig kiépítés alatt áll. Ezeket egyenként vizsgálom dolgozatomban, egy összehasonlító elemzést végezve, valamint megfigyelem a magyarországi autóipar hozzájárulását a magyar gazdasághoz. Kutatásomban egyszerű számításokat végeztem, forrásként a Központi Statisztikai Hivatal, az Igazságügyi Minisztérium és az Eurostat adatbázisait felhasználva, az elemzéseket a 2011–2021-es évekre vonatkozóan, valamint regressziós és korrelációs számítások révén próbáltam megállapítani milyen összefüggés van az autóipar és a magyar gazdaság teljesítménye között. Alapfeltételezésem
szerint az autóipar mérete meghatározó szerepet játszik Magyarország gazdaságában és jelentős hatással van az ország GDP-jére, valamint az épülő új autógyár fényében feltehetőleg a jövőre nézve is pozitív szerepet tölt be. 



